राजस्थानको अर्को जित
राजस्थान रोयल्सले इन्डियन प्रिमियर लिग (आईपीएल) २०१९ मा पाँचौं जित निकाल्दै प्ले अफका लागि छनोट हुने सम्भावना शनिबार राति कायम राख्यो । 
जयपुर — राजस्थान रोयल्सले इन्डियन प्रिमियर लिग (आईपीएल) २०१९ मा पाँचौं जित निकाल्दै प्ले अफका लागि छनोट हुने सम्भावना शनिबार राति कायम राख्यो । यसका लागि यसले सनराइज हैदरावादलाई ७ विकेटले हरायो । राजस्थानको अब १० अंक भएको छ र छैटौं स्थानमा उक्लिन सफल भएको छ । पहिले ब्याटिङ गरेको हैदरावादले ८ विकेटमा १ सय ६० रन बनाएको थियो । जवाफमा राजस्थानले ५ बल बाँकी छँदा ३ विकेटमा १ सय ६१ रन बनायो । विजयी टिमका लागि सन्जु सामसनले ४८ रन बनाएर नटआउट रहे । खेलको म्यान अफ द म्याच भने राजस्थानका बलर जयदेव रहे । उनले २६ रनमा दुई विकेट लिए । 